Raihmans pret Latviju

Raihmans pret Latviju jeb Raihman pret Latviju ir lieta (iesnieguma Nr. 1621/2007), ko 2010. gadā izlēma ANO Cilvēktiesību komiteja (dokumenta Nr. CCPR/C/100/D/1621/2007).

 Faktiskie apstākļi 
1959. gadā dzimušā iesnieguma autora vārds un uzvārds Latvijas PSR dokumentos tika rakstīts kā "Леонид Райхман". 1998. gadā viņš saņēma Latvijas nepilsoņa pasi, kurā viņa vārds bija latviskots kā "Leonīds Raihmans". 2004. gadā viņš vērsās Valsts valodas centrā ar iesniegumu dokumentos atļaut izmantot vārda un uzvārda formu "Leonid Raihman", kas tika noraidīts, tāpat kā viņa vēršanās Latvijas tiesās.

2007. gadā Latvijas Cilvēktiesību komitejas bijušais līdzpriekšsēdētājs Raihmans nodeva iesniegumu ANO Cilvēktiesību komitejai.

 Komitejas viedoklis 
2010. gada 28. gada oktobrī komiteja pieņēma viedokli, saskatot Raihmana lietā SPPPT 17. panta (tiesības uz privātas dzīves aizsardzību) pārkāpumu ar šādu motivāciju:

Komiteja neuzskatīja par nepieciešamu vērtēt, vai lietas apstākļi radīja citu SPPPT pantu pārkāpumu (8.4. pkt.). Komiteja norādīja, ka "Dalībvalstij ir pienākums nodrošināt autoram atbilstošu atlīdzinājumu un veikt nepieciešamos pasākumus, lai nepieļautu līdzīgus pārkāpumus nākotnē, tai skaitā veicot izmaiņas attiecīgajos tiesību aktos" (10. pkt.) un izteica vēlmi 180 dienu laikā saņemt informāciju no Latvijas par rīcību viedokļa iedarbināšanai (11. pkt.).

Divi no 15 komitejas locekļiem (K. Telins un R. Rivass Posada), kas piedalījās viedokļa pieņemšanā, izteica atšķirīgas domas un pakta pārkāpumu lietā nesaskatīja.

 Reakcija 
LCK pauda cerību, ka tuvākajā laikā Saeima pieņems grozījumus Valsts valodas likumā, lai nodrošinātu iespēju norādīt citu valodu vārda un uzvārda oriģinālformu dokumentos.

Latvijas Republikas Ministru kabineta pārstāve starptautiskajās cilvēktiesību institūcijās Inga Reine pauda viedokli, ka komitejas viedoklis nav saistošs.ANO Cilvēktiesību komiteja: uzvārdu latviskošana dokumentos - pretrunā ar tiesībām uz privātumu

L. Raihman(-s) lūdza tiesu pārskatīt viņa lietu sakarā ar ANO CtK apsvērumiem kā jaunatklātiem apstākļiem. Augstākās tiesas Senāts lēma, ka Cilvēktiesību komitejas apsvērumi ir pamats uzsākt administratīvo procesu no jauna iestādē, šajā gadījumā – Valsts valodas centrā.Senāts: ANO Cilvēktiesību komitejas konstatētie pārkāpumi lietā Raihman pret Latviju novēršami Valsts valodas centrā  AT paziņojums presei, 16.06.2011. L. Raihman(-s) atkārtoti izgāja tiesvedību, un 2017. gada Augstākā tiesa atteica viņam personvārda atveidi dokumentos bez papildu galotnēm.Personvārda atveide atbilstoši latviešu valodas prasībām nav tiesību uz privāto dzīvi aizskārums , paziņojums presei; AT spriedums

2012. gadā Latvijas valdība paziņoja, ka "nesaskata nepieciešamību nekavējošu pasākumu veikšanai nolūkā mainīt pastāvošu nacionālo regulējumu attiecībā uz personvārdu atveidi oficiālajos dokumentos. Tajā pašā laikā Valdība ņems vērā Komitejas viedokli turpmākās diskusijās, kas var rasties nacionālajā līmenī saistībā ar šo jautājumu".Ministru kabineta pārstāvja starptautiskajās cilvēktiesību institūcijās dienesta informācija Nr.03/149-1513

 Atsauces 

 Ārējās saites 
 ANO CTK viedoklis 
 Viedokļa daļējs tulkojums latviski

Kategorija:ANO
Kategorija:Cilvēktiesības Latvijā
Kategorija:2010. gads